Prezeráte si mobilnú verziu motoride.sk.
Prepnúť na PC verziu.
Pridané: 23.12.2016 Autor: Peter Fischer
Čitatelia: 6963 [Mototuristika - Afrika - Cestopis]
Po desiatich rokoch od našej cesty do Egypta a po vypredaní všetkých výtlačkov knihy sme sa rozhodli zverejniť ju v plnom znení, a ako bonus pridať aj video :)
S odstupom dekády pôsobí vtedajší popis knihy pomerne úsmevne, veď posúď sám: "Táto kniha je dielom dvoch mladých cestovateľov, ktorí prepadli vôni benzínu, jazde v jednej stope a poznávaniu krajín a sveta okolo nás. V prvom rade sme cestovateľmi. Našou snahou bolo priblížiť vám zážitky a dobrodružstvá na našej ceste. Radosť, smútok, únavu, bolesť, relax, strach, úžas a samozrejme kvapku poznania."
Nehovoriac o filme, ktorý vznikol ako naša prvotina, a tomu zodpovedá aj kvalita záberov :) Treba si však uvedomiť, že vtedy neexistovalo žiadne GoPro a mali sme aj oveľa menej inšpirácie ako a čo vlastne natočiť. Len pre predstavu - všetko sme nakrúcali na analógovú videokameru, ktorá spolu s nabíjačkou vážila cez 5 kíl a obal mal rozmery chlebníka. Môj mobil (Nokia 3510i!) napríklad v Sýrii vôbec nechytal signál, a wifi sa rovnala zázraku. Nebol žiadny Facebook, Messenger, Instagram, nič... Iba ICQ :) (Gmail vtedy bežal ako BETA verzia). Boli sme radi, že sme mali mobil s foťákom, a že v niektorých krajinách sme mohli posielať dokonca MMS. Napriek tomu sme už v tom čase dokázali priniesť sledovanie výpravy naživo s aktualizáciu aj viackrát denne: Sleduj Motoride expedition Egypt 2006 naživo.
Menej úsmevne však pôsobí to, že dostať sa dnes do Egypta po rovnakej trase je v podstate nemožné. Sýria dnes krváca v brutálnej vojne, Egypt už tiež zažil riadne zlo, a Turecko na tom tiež nie je práve najlepšie... Takže táto kniha a video vlastne zachytávajú miesta, ktoré už dnes takmer neexistujú.
Knihu sme nahrali na server scribd, ktorý slúži na zdieľanie kníh, podobne ako youtube pre videá. V prehliadači si ľahko prepneš režim čítania na celú obrazovku. Scribd má aj mobilné aplikácie, takže knihu si prečítaš i na mobile: Scripd pre Iphone | Scribd pre AndroidRecenzie na knihu od vás: Kniha motoride Expedition Egypt 2006
Želáme príjemné a ničím nerušené čítanie :)
Recenzie na film: DVD motoride Expedition Egypt 2006
Súčasťou DVD bol i bonusový materiál táto slideshow:
A krátky trajler:
Okrem fotografií pri tomto článku si môžeš pozrieť i prehľadnú fotogalériu rozdelenú podľa dní:
14.09.2006 - Tomáš Hajduch - Awia Čitatelia: 15762 [Mototuristika - Afrika - Cestopis]
Do tohto článku, ktorý sa nachádza aj na podstránke egypt.motoride.sk, budú až do ukončenia výpravy denne pribúdať fotky a krátke správy z našej cesty.
23.03.2007 - Tomáš Hajduch - Awia Čitatelia: 40455 Strany: 3 [Mototuristika - Afrika - Cestopis]
Túto výpravu sme začali plánovať kedysi koncom roka 2004. Postupom času naberala čoraz vážnejšie črty, a tak sme sa naplno pustili do vybavovania všetkých potrebných záležitostí - termínu odchodu, dĺžky trasy, dovolenky, administratívy, technickej prípravy, rozpočtu a podobne.
02.04.2007 - Tomáš Hajduch - Awia Čitatelia: 1511 [Novinky - O motoride.sk]
Viac ako tri týždne na cestách, bivaky v púšti ale aj nocľah v hoteli, stretnutie so sýrskymi Slovákmi aj slovenskými vojakmi, arabský svet a vôňa orientu. Navštívili sme pamiatky z biblických čias, ale aj oveľa staršie, prešli cez štyri kontinenty a navštívili osem krajín. Za ten čas sme toho veľa zažili. Kopa zážitkov nás priviedla k nápadu spísať ich do našej prvej cestopisnej knihy a z video záznamu a fotiek pripraviť DVD.
06.12.2007 - Tomáš Hajduch - Awia Čitatelia: 4758 [Bleskovky - Novinky]
Pri potulkách v Hypernove som natrafil na niečo, čo ma zaskočilo. Naša kniha v regáli s najpredávanejšími titulmi, veď pozri sám.
Pridané: 23.12.2016 Autor: Peter Fischer
© Copyright 2001-2019 Motoride.sk | ISSN 1336-6491 | firstname.lastname@example.org | Podmienky poskytovania služieb. | RSS:
Obsah stránok MotoRide.sk je chránený autorským zákonom. Kopírovanie v akejkoľvek podobe bez súhlasu je nezákonné.
Počet návštevníkov Dnes: 45986 | Včera: 242701